2001/296/EY: Komission päätös, tehty 29 päivänä maaliskuuta 2001, laboratorioiden valtuuttamiseksi tekemään eräille kotieläiminä pidetyille lihansyöjille annettujen raivotautirokotteiden tehokkuustarkastuksia (ETA:n kannalta merkityksellinen teksti) (tiedoksiannettu numerolla K(2001) 951)



Virallinen lehti nro L 102 , 12/04/2001 s. 0058 - 0060



Komission päätös, tehty 29 päivänä maaliskuuta 2001, laboratorioiden valtuuttamiseksi tekemään eräille kotieläiminä pidetyille lihansyöjille annettujen raivotautirokotteiden tehokkuustarkastuksia (tiedoksiannettu numerolla K(2001) 951) (ETA:n kannalta merkityksellinen teksti) (2001/296/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon raivotaudin vastaisten rokotteiden tehokkuutta mittaavien serologisten valvontatestien standardoinnissa tarvittavien arviointiperusteiden vahvistamisesta vastaavan erityislaitoksen nimeämisestä 20 päivänä maaliskuuta 2000 tehdyn neuvoston päätöksen 2000/258/EY(1) ja erityisesti sen 5 artiklan 2 kohdan, sekä katsoo seuraavaa: (1) Neuvoston direktiivissä 92/65/ETY(2) säädetään vaihtoehtoisesta järjestelmästä, jolla korvataan tiettyjen kotieläiminä pidettyjen lihansyöjien karanteeni tuotaessa näitä eläimiä raivotaudista vapaisiin jäsenvaltioihin. Järjestelmässä edellytetään, että rokotteiden tehokkuus näissä eläimissä tarkastetaan vasta-aineiden määrityksillä. (2) Päätöksellä 2000/258/EY Ranskan Nancyssa sijaitseva AFSSA-laboratorio nimettiin vastaamaan sellaisten arviointiperusteiden kehittämisestä, joita tarvitaan raivotautirokotusten tehokkuuden tarkastamisessa käytettävien serologisten testien standardoinnissa. (3) Karanteenille vaihtoehtoisten toimenpiteiden yhteydessä on vahvistettu testausmenetelmä raivotaudin vasta-aineiden määrittelyyn rokotetuissa kotieläiminä pidetyissä lihansyöjissä. (4) Nancyn AFSSA-laboratorion on käytettävä tätä pätevyyden testausmenetelmää arvioidakseen laboratorioita, jotka voidaan hyväksyä tekemään serologisia testejä tietyille raivotautia vastaan rokotetuille lihansyöjille. (5) Useat jäsenvaltiot ovat jättäneet hakemuksia laboratorioiden hyväksymiseksi tekemään näitä tietyille kotieläiminä pidetyille lihansyöjille annettujen raivotautirokotteiden tehokkuustarkastuksia. (6) Nancyn AFSSA-laboratorio on arvioinut jäsenvaltioista saadut hakemukset ja lähettänyt arvioinnin tulokset komissiolle. (7) Näiden arviointitulosten perusteella komissio voi laatia luettelon laboratorioista, jotka valtuutetaan tekemään serologisia vasta-ainemäärityksiä raivotautia vastaan rokotetuissa lihansyöjissä. (8) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden esittämät laboratoriot, jotka on valtuutettu tekemään tietyille kotieläiminä pidetyille lihansyöjille annettujen raivotautirokotteiden tehokkuusanalyysejä, luetellaan tämän päätöksen liitteessä. 2 artikla Tämä päätös on osoitettu kaikille jäsenvaltioille. Tehty Brysselissä 29 päivänä maaliskuuta 2001. Komission puolesta David Byrne Komission jäsen (1) EYVL L 79, 30.3.2000, s. 40. (2) EYVL L 268, 14.9.1992, s. 54. LIITE LABORATORIOIDEN NIMET Belgia Institut Pasteur de Bruxelles Rue Engeland 642 B - 1180 Bruxelles Tanska Danish Veterinary Institute for Virus Research Lindholm DK - 4771 Kalvehave Saksa 1. Institut für Virologie, Fachbereich Veterinärmedizin, Justus-Liebig-Universität Giessen Frankfurter Straße 107 D - 35392 Giessen 2. Eurovir Hygiene-Institut Dr. Thraenhart Biotechnologiepark D - 14943 Luchenwalde 3. Landesuntersuchungsamt für das Gesundheitswesen Südbayern Veterinärstrasse 2 D - 85764 Oberschleissheim Kreikka Center of Athens Veterinary Institutions Virus Department 25, Neapoleos Str GR - 153 10 Ag. Paraskevi , Athens Espanja Laboratorio Central de Veterinaria de Santa Fe Camino del Jau, s/n E - 18320 Santa Fe (Granada) Ranska 1. AFSSA Nancy Domaine de Pixérécourt BP 9 F - 54220 Malzeville 2. Laboratoire vétérinaire départemental de Haute Garonne 78, rue Boudou F - 31140 Launaguet 3. Laboratoire départemental de la Sarthe 128, rue de Beaugé F - 72018 Le Mans Cedex 2 Italia 1. Istituto Zooprofilattico Sperimentale delle Venezie Via Romea 14/A I - 35020 Legnaro ( PD ) 2. Istituto Zooprofilattico Sperimentale dell'Abruzzo e del Molise Via Campio Boario I - 64100 Teramo Itävalta Bundesanstalt für Veterinärmedizinische Untersuchung Mödling Robert-Koch-Gasse 17 A - 2340 Mödling Suomi/Finland National Veterinary and Food Research Institute PL 368 ( Hämeentie 57 ) FIN - 00231 Helsinki Ruotsi National Veterinary Institute BMC , Box 585 S - 751 23 Uppsala Yhdistynyt kuningaskunta Veterinary Laboratories Agency Virology Department Woodaan Lane, New Haw , Addelstone Surrey , KT15 3NB United Kingdom